નેપ્રાએ ૨૦૧૫-૨૦૧૭થી વેસ્ટ મેનેજમેન્ટ ક્ષેત્રે હાથ ધરેલા મિશન ઝીરો વેસ્ટ પર કેન્દ્રિત પ્રોજેક્ટો અને તેની સફળતાઓનું વિવરણ કરીને વેસ્ટ મેનેજમેન્ટ ક્ષેત્રમાં એવોર્ડ માટે અરજી કરી હતી. આમાં તેના પીપીપી મોડેલ આધારિત એએમસી સાથેના મહત્ત્વાકાંક્ષી પ્રોજેક્ટનો પણ સમાવેશ થતો હતો જેના હેઠળ મટિરિયલ રિકવરી ફેસિલિટીના નિર્માણનો સમાવેશ થતો હતો જે રિસાઈક્લિંગ માટે પ્રતિદિન ૭૦ મેટ્રિક ટન કચરાને પ્રોસેસ કરીને રિકવર કરી શકે છે. બીજો પ્રોજેક્ટ પ્લાસ્ટિક વેસ્ટ મેનેજમેન્ટ નિયમો, ૨૦૧૬ના સફળતાપૂર્વક અમલ માટે સમગ્ર ભારતમાં ઉપયોગ પછીના પ્લાસ્ટિક કચરાને પરત લેવા માટેની ‘ઈપીઆર કનેક્ટ- સાતત્યપૂર્ણ ભવિષ્ય તરફ’ પહેલ છે. ત્રીજાની વિગતોમાં જણાવાયું છે કે કેવી રીતે તેણે સિમેન્ટ ક્લિન્સને આરડીએફનો સપ્લાય કરીને બિન ઝેરી બિન રિસાયક્લેબલ ઔદ્યોગિક કચરાના મૂલ્ય શૃંખલા સર્જનમાં યોગદાન આપ્યું છે. આ રીતે હજારો ટન કચરાને જમીન પરના ઢગલામાંથી ડાઈવર્ટ કરાયો છે અને નેપ્રા દ્વારા ર્ઝ્રં૨ઈ ઉત્સર્જનને અટકાવાયું છે.